Družba Sava Turizem d.d., Dunajska cesta 152, 1000 Ljubljana, objavlja vabilo za

**JAVNO ZBIRANJE NEZAVEZUJOČIH PONUDB**

**ZA PRODAJO NEPREMIČNIN**

1. **Naziv in sedež prodajalca in organizatorja javnega zbiranja nezavezujočih ponudb:**
   1. Sava Turizem d.d., Dunajska cesta 152, 1000 Ljubljana, Matična številka5301971000, Ident. št. za DDV in davčna številka SI 53667409
2. **Opis predmeta prodaje:**

**2.1.** Predmet prodaje so zemljišča:



Predmet prodaje so stavbna zemljišča v Portorožu.



**2.2.** Nepremičnine se prodajajo v sklopu, kot celota. Posamične nepremičnine se ne prodajajo. Ponudbe, ki se bodo nanašale na posamezne nepremičnine in ne na celoten sklop, se bodo štele za nepravilne in ne bodo uvrščene v nadaljnje postopke izbire.

**2.3.** Komercialna oznaka sklopa nepremičnin oz. predmeta prodaje je »Zemljišča okoli Vojkovega doma«.

1. **Informativna cena**

**3.1.** Informativna cena za predmet prodaje znaša 1.405.000,00 EUR neto.

1. **Pogoji prodaje:**

**4.1.** Predmet prodaje se bo prodajal po načelu videno kupljeno. Prodajalec ne odgovarja za stvarne in pravne napake predmeta prodaje, ki so oziroma bi morale biti kupcu znane.

**4.2.** Ob podaji zavezujoče ponudbe bo moral ponudnik položiti varščino za resnost ponudbe v višini 10% informativne cene. Varščina se bo izbranemu ponudniku vštela v kupnino, ostalim ponudnikom pa bo vrnjena brezobrestno v osmih dneh od izbire najugodnejšega ponudnika. Predmet prodaje bo prodan ponudniku, za katerega bo imenovana komisija, na podlagi kasneje danih zavezujočih ponudb, ugotovila, da je podal najugodnejšo ponudbo. Kot najugodnejša ponudba se bo štela najvišja ponudbena cena. Plačilo celotne kupnine v roku, ki bo določen v prodajni pogodbi, bo bistvena sestavina pogodbe. Davek bo obračunan skladno z veljavnim zakonom. Stroške vknjižbe v zemljiško knjigo plača kupec.

1. **Pogoji za podajo ponudb**

**5.1.** Nezavezujočo ponudbo za nakup predmeta prodaje lahko podajo pravne in fizične osebe, ki izpolnjujejo pogoje za pridobitev nepremičnin na območju Republike Slovenije.

**5.2.** Nezavezujoča ponudba za nakup mora vsebovati vsaj:

1. Podatke o ponudniku in kontaktne podatke
2. Ponujeno nezavezujočo ceno in pogoje plačila
3. Fotokopijo osebnega dokumenta (v primeru, ko je ponudnik fizična oseba)
4. Izpis iz sodnega registra (v primeru, ko je ponudnik pravna oseba)
5. Pooblastilo v primeru, da se ponudba poda po pooblaščencu
6. Podpis ponudnika oz. zakonitega zastopnika ponudnika oz. njegovega pooblaščenca
7. Izjavo o pogojih podaje nezavezujoče ponudbe

**5.3.** Nezavezujoča ponudba se odda na izpolnjenem obrazcu: »OBRAZEC ZA ODDAJO NEZAVEZUJOČIH PONUDB ZA NAKUP NEPREMIČNIN«, ki je priloga tega vabila.

1. **Rok za oddajo ponudbe:**

**6.1.** Ponudniki lahko pisno nezavezujočo ponudbo z vsemi prilogami pošljejo po pošti ali dostavijo osebno, v zaprti ovojnici, na naslov: Sava Turizem d.d., Dunajska cesta 152, 1000 Ljubljana, z oznako » Ne odpiraj – nezavezujoča ponudba za nakup »Zemljišč okoli Vojkovega doma«.

Rok za predložitev ponudb je do **25.2.2022 do 15.00 ure**.

1. **Odpiranje nazavezujočih ponudb, ogled in dokumentacija:**

**7.1.** Odpiranje ponudb ne bo javno. Postopek odpiranja ponudb bo vodila komisija imenovana s strani uprave družbe Sava Turizem d.d., Dunajska cesta 152, 1000 Ljubljana.

**7.2.** Prodajalec bo sprejel odločitev o primernosti pravočasno prejetih nezavezujočih ponudb predvidoma v roku 60 dni od izteka roka za oddajo nezavezujočih ponudb. Prodajalec bo, ni pa k temu zavezan, izbral primerne ponudnike, s katerimi bo izvedel pogajanja oz. jih pozval k oddaji zavezujoče ponudbe. Ob oddaji zavezujoče ponudbe bodo morali ponudniki položiti varščino za resnost ponudbe v višini 10% informativne cene brez pripadajočega davka ter podati izjavo o vezanosti na dano ponudbo 90 dni od dneva odpiranja ponudb in ustrezna dokazila o sposobnosti kupca za plačilo ponujene kupnine (bančno potrdilo o razpolaganju s sredstvi, zagotovitvi kredita, itd.).

**7.3.** Ponudnik, ki bo oddal nepopolno nezavezujočo ponudbo, bo pozvan k dopolnitvi, če bo ponudba sicer vsebovala vse bistvene elemente ponudbe, imela pa bo pomanjkljivosti, ki se jih da odpraviti. Kolikor ponudba ne bo dopolnjena v roku, določenem za dopolnitev, jo komisija ne bo upoštevala in jo bo kot nepopolno izločila.

**7.4.** Prodajalec si pridržuje pravico, da v postopku ne izbere nobenega ponudnika oz. z nobenim ponudnikom ni dolžan v nadaljevanju postopka skleniti prodajne pogodbe ali stopiti v kakršnokoli drugo pravno razmerje.

**7.5.** Vse dodatne informacije o pogojih javnega zbiranja nezavezujočih ponudb in ogledu predmeta prodaje bo posredoval Miran Stiplošek, tel.št. 051 391 750, e - mail miran.stiplošek@sava.si. Oglede je mogoč do roka za predložitev ponudb.

**7.6.** Na spletni strani družbe Sava Turizem d.d. <https://www.sava-hotels-resorts.com/> je objavljena vsa dokumentacija o nepremičninah in odgovori na morebitna vprašanja potencialnih kupcev.

V Ljubljani, dne 23.12.2021

Sava Turizem d.d.